**№2-10776/15**

**Ш Е Ш І М**

**ҚАЗАҚСТАН РЕСПУБЛИКАСЫ АТЫНАН**

17 қараша 2015 жыл Қызылорда қаласы

Қызылорда қалалық соты құрамында төрағалық етуші судья Г.Ж.Мырзатаева, хатшылықта Т.Ахметов болып, талап қоюшы жеке кәсіпкер Рысбаховтың өкілі Г.Әлімқұлованың, жауапкер А.Серикбаеваның қатысуларымен өзінің ашық сот отырысында Қызылорда қалалық сотының мәжілісі залында талап қоюшы жеке кәсіпкер Рысбаховтың жауапкер Серикбаева Акбаян Жұмабековнадан келісім шарт бойынша 300 655 теңге өндіруді сұраған талабы бойынша азаматтық ісін қарап,

**А Н Ы Қ Т А Ғ А Н Ы :**

Талап қоюшы ЖК Рысбахов сотқа қойған талабында 17.01.2015 ж. келісім шарты бойынша жауапкер А.Серикбаеваға 750 655 теңге көлеміндегі қаржыға тауар беріліп, оның 450 00 теңгесі төленіп, қалған қарыз сомасы өтелмегендіктен жауапкерден 300 655 теңге қарызын өндіруді сұраған.

Сот отырысында талап қоюшы жеке кәсіпкер Рысбаховтың өкілі Г.Әлімқұлова талабын қуаттап, талап арызды толық көлемде қанағаттандыруды сұрады.

Сотта жауапкер А.Серикбаева талапты толық көлемде мойындап, талапты мойындау салдары түсінікті екендігін көрсетіп, ол жөнінде сотқа жазбаша қол хат берді.

Тараптарға істі бітімгершілік келісіммен немесе дауды медиация тәртібімен аяқтау құқықтары түсіндірілген, алайда сот барысында тараптар бұл құқықтарын қолданбай, істі негізінен қарауды талап етті.

Сот іске қатысушы тараптың түсініктерін тыңдап, іс құжаттарын зерттеп, сот талап қоюшы жеке кәсіпкер Рысбаховтың жауапкер А.Серикбаевадан келісім шарт бойынша 300 655 теңге өндіруді сұраған талап арызынтөмендегі негіздермен қанағаттандыруға жатады деп санайды.

Тараптардың арасында 17.01.2015 жылы бекітілген келісім шарт бойынша жауапкер А.Серикбаева 750 655 теңге мөлшеріндегі қаржыға алған тауарларының төлемінің 350 655 теңгесін тауарды алған уақыттан кейін 1 ай мерзімнен кешіктірмей төлеуі тиіс болған.

Тараптардың арасында жасалынған жөнелтпе құжаты бойынша жауапкердің келісім шарт бойынша 750 655 теңгеге 17.01.2015 ж. тауар алғаны бектіледі.

ҚР АК-нің 272 - бабына сәйкес міндеттеме – міндеттеме шартары мен заң талаптарына сәйкес тиісінше орындалуға тиіс, ал мұндай шарттар мен талаптар болмаған жағдайда –іскерлік қызмет өрісіндегі әдеттегі құқықтарға немесе әдетте қойылатын өзге де талаптарға сәйкес орындалуға тиіс.

Жауапкер А.Серикбаева сот отырысында талапты толық, яғни 300 655 теңге көлемінде мойындаған, талапты мойындау салдары оған түсіндірілген.

ҚР АІЖК-нің 193 бабының тәртібі бойынша жауапкер талап қоюды мойындағанда және оны сот қабылдаған кезде сот мәлімденген талаптарды қанағаттандыру туралы шешім шығарады.

Сот жауапкердің талапты мойындауын қабылданған, себебі оның талапты мойындауы заңға қайшы емес, үшінші бір тұлғалардың құқықтарын, бостандықтарын немесе заңды мүдделерін бұзбайды.

Бұндай жағдайда, жауапкер А.Серикбаевадан талап қоюшы «ЖК Рысбаховтың пайдасына 300 655 өндірілуге жатады.

Қазақстан Республикасы АІЖК-нің 110-бабының 1-бөлігінің талабына сәйкес пайдасына шешім шығарылған тарапқа бұл тарап сот шығындарын төлеуден босатылса да басқа тараптан іс бойынша жұмсалған барлық шығындарды сот алып береді.

Сондықтан, 3007 теңге баж шығыны жауапкерден талап қоюшы пайдасына өндірілуге жатады.

Жоғарыдағылардың негізінде және Қазақстан Республикасы АІЖК-нің 217-221 баптарын басшылыққа алып, сот

**Ш Е Ш І М Е Т Т І :**

Талап қоюшы жеке кәсіпкер Рысбаховтың жауапкер Серикбаева Акбаян Жұмабековнадан келісім шарт бойынша 300 655 теңге өндіру туралы талабы қанағаттандырылсын.

Жауапкер Серикбаева Акбаян Жұмабековнадан талап қоюшы жеке кәсіпкер Рысбаховтың пайдасына 300 655 (үш жүз мың алты жүз елу бес) теңге қарызы 3 007 (үш мың жеті) теңге баж шығыны барлығы 303 662 (үш жүз үш мың алты жүз алпыс екі) теңге өндірілсін.

Шешімге Қызылорда қалалық соты арқылы шешімнің көшірмесі тапсырылған күннен бастап он бес күн ішінде Қызылорда облыстық сотының азаматтық және әкімшілік істер жөніндегі апелляциялық сот алқасына Қазақстан Республикасы азаматтық іс жүргізу Кодексінің 334, 335-баптарының талаптары сақтала отырып шағым берілуі немесе наразылық келтірілуі мүмкін.

**Төрағалық етуші судья: Г.Ж.Мырзатаева**